निर्माण श्रमिकों के बच्चों की छात्रवृत्ति राशि में बढ़ोतरी
बीकानेर | बीकानेरसंभाग जय भैंरूनाथ भवन एवं अन्य सनिर्माण मजदूर संघ बुधवार को प्रेस विज्ञप्ति जारी कर बताया कि निर्माण श्रमिकों के बच्चों की छात्रवृत्ति राशि में बढ़ोतरी की है। संघ के संभागीय अध्यक्ष गजानंद कच्छावा एवं नवीन आचार्य ने बताया कि बच्चों के कौशल विकास के लिए छात्रवृत्ति में आठ गुना तक बढ़ोतरी करने की एकीकृत योजना लागू की गई। उन्होंने बताया कि नई योजना एक जनवरी, 2016 से लागू होगी। योजना का लाभ 2014-15 वर्ष के शैक्षणिक वर्ष की परीक्षा देय वालों को मिलेगा। संघ की महिला कार्यकर्ता शबनम बानो ने बताया कि राज्य सरकार ने प्रसूति सहायता पर छह हजार से बढ़ाकर 21 हजार रुपये की घोषणा की है। बेटी के जन्म पर 21 हजार और बेटे के जन्म पर 20 हजार की राशि में बढ़ोतरी की गई है। सरकार के इस फैसले का संघ के अशोक कुमार, दुर्गाशंकर, नवीन आचार्य, शिव, कपिल आचार्य, बहादुर सिंह, शिवलाल, वसीम खान, हड़मान, महेश सहित कई सदस्यों ने स्वागत किया।
hin_Deva hin_Deva